เห็นร้านนี้จาก BTS ตั้งแต่ยังไม่เปิด สบโอกาศเลยไปลองซักหน่อยครับ วิธีการสั่งจะคล้าย ๆ สั่งอาหารจากโรงอาหาร โดยเลือกเมนูหลัก แล้วก็จะได้ป้ายกับถาดมา ระหว่างทางก็สามารถหยิบอาหารทานเล่นได้ แล้วก็เลื่อนถาด ไปตามทางเรื่อย ๆ จนเจอเคาเตอร์คิดเงิน แล้วก็สั่งน้ำตรงเคาเตอร์ จ่ายเงินเรียบร้อยค่อยยกถาดไปหาโต๊ะ ก็จะแปลก ๆ ซักหน่อยแต่ก็ทำให้เลือกเมนูได้เร็วดีครับ

ยากิอุด้งห่อไข่ รสชาติใช้ได้เลยครับ ไม่เลี่ยนมาก เส้นกินอร่อย แต่หมูชุบแป้งทอด ( คัตสึด้ง ) ค่อนข้างแห้งทำให้ต้องไปสั่งชุดมินิสลัดกับน้ำซุปมากินด้วยถึงจะคล่องคอขึ้น ของกินเล่นนั้นก็อร่อยดีครับ ข้าวปั้นได้รสชาติดีมาก ส่วนมันฝรั่งทอดก็กินได้เพลิน ๆ

บรรยากาศร้านจะค่อนข้างวุ่นวายหน่อย และโต๊ะจะค่อนข้างแคบ ถ้าตัวสูงอาจจะนั่งไม่สะดวกนัก หรือไม่ก็ต้องเลือกโต๊ะตรงกลางที่เลื่อนเก้าอี้ได้แทน

โดยรวมถือว่าเยี่ยมครับ ยกเว้นคัตสึด้งอย่างเดียว